Kohtuasi C‑508/12

Walter Vapenik

versus

Josef Thurner

(eelotsusetaotlus, mille on esitanud Landesgericht Salzburg)

„Vabadusel, turvalisusel ja õigusel rajanev ala — Määrus (EÜ) nr 805/2004 — Euroopa täitekorraldus vaidlustamata nõuete kohta — Otsuse täitekorraldusena kinnitamise nõuded — Olukord, kus otsus kahe väljaspool äri- või kutseala tegutseva isiku vahelise vaidluse kohta on tehtud võlausaldaja liikmesriigis”

Kokkuvõte – Euroopa Kohtu otsus (üheksas koda), 5. detsember 2013

Õigusalane koostöö tsiviilasjades – Euroopa täitekorralduse vaidlustamata nõuete kohta väljastamine – Määrus nr 805/2004 – Täidekorraldused, mida võidakse kinnitada – Kohtuotsus, mis on tehtud kahe väljaspool äri- või kutseala tegutseva isiku vahel sõlmitud lepingu alusel – Väljaarvamine

(Euroopa Parlamendi ja nõukogu määrus nr 805/2004, artikli 6 lõike 1 punkt d; nõukogu määrus nr 44/2001, artikli 15 lõige 1 ja artikli 16 lõiked 1 ja 2)

Määruse nr 805/2004, millega luuakse Euroopa täitekorraldus vaidlustamata nõuete kohta, artikli 6 lõike 1 punkti d tuleb tõlgendada nii, et see ei ole kohaldatav lepingutele, mille kaks isikut on sõlminud väljaspool oma äri- või kutsetegevust.

Selle sätte sõnastusest nähtub, et tarbija on isik, kes sõlmib lepingu eesmärgil, mida võib pidada tema kutsetegevusest välja jäävaks. Asjaomane säte ei täpsusta, kas nimetatud tarbija lepingupartneri olemus kui tegutsemine kas kutsetegevuse raames või siis sellest välja jääval eesmärgil omab tähtsust vastaspoole kui tarbija määratlemisel. Sellega seoses ning selleks, et tagada Euroopa seadusandja eesmärkide järgimine tarbijalepingute valdkonnas ja samuti liidu õiguse ühtsus, tuleb eelkõige võtta arvesse liidu õiguse muudes eeskirjades, täpsemini määruses nr 44/2001 kohtualluvuse ja kohtuotsuste tunnustamise ja täitmise kohta tsiviil- ja kaubandusasjades kasutatud mõistet „tarbija”. Arvestades liidu õiguse nendes normides silmas peetud tarbijakaitse eesmärki, millega soovitakse muuta tarbija ja ettevõtja nendevahelistes lepingulistes suhetes võrdseteks, ei saa nimetatud normide kohaldatavust laiendada isikutele, kelle suhtes see kaitse ei ole õigustatud. Seisukoht, et mõistel „tarbija” on määruse nr 805/2004 raames laiem tähendus kui määruse nr 44/2001 raames, võib viia vastuoludeni nende kahe määruse kohaldamise vahel. Määruse nr 805/2004 artikli 6 lõike 1 punkti d tähenduses kuulub mõiste „tarbija” alla isik, kes sõlmib lepingu väljaspool oma kutsetegevust isikuga, kes tegutseb oma äri- või kutsealal.

(vt punktid 24, 25, 31, 37–39 ja resolutsioon)

Kohtuasi C‑508/12

Walter Vapenik

versus

Josef Thurner

(eelotsusetaotlus, mille on esitanud Landesgericht Salzburg)

„Vabadusel, turvalisusel ja õigusel rajanev ala — Määrus (EÜ) nr 805/2004 — Euroopa täitekorraldus vaidlustamata nõuete kohta — Otsuse täitekorraldusena kinnitamise nõuded — Olukord, kus otsus kahe väljaspool äri- või kutseala tegutseva isiku vahelise vaidluse kohta on tehtud võlausaldaja liikmesriigis”

Kokkuvõte – Euroopa Kohtu otsus (üheksas koda), 5. detsember 2013

Õigusalane koostöö tsiviilasjades — Euroopa täitekorralduse vaidlustamata nõuete kohta väljastamine — Määrus nr 805/2004 — Täidekorraldused, mida võidakse kinnitada — Kohtuotsus, mis on tehtud kahe väljaspool äri- või kutseala tegutseva isiku vahel sõlmitud lepingu alusel — Väljaarvamine

(Euroopa Parlamendi ja nõukogu määrus nr 805/2004, artikli 6 lõike 1 punkt d; nõukogu määrus nr 44/2001, artikli 15 lõige 1 ja artikli 16 lõiked 1 ja 2)

Määruse nr 805/2004, millega luuakse Euroopa täitekorraldus vaidlustamata nõuete kohta, artikli 6 lõike 1 punkti d tuleb tõlgendada nii, et see ei ole kohaldatav lepingutele, mille kaks isikut on sõlminud väljaspool oma äri- või kutsetegevust.

Selle sätte sõnastusest nähtub, et tarbija on isik, kes sõlmib lepingu eesmärgil, mida võib pidada tema kutsetegevusest välja jäävaks. Asjaomane säte ei täpsusta, kas nimetatud tarbija lepingupartneri olemus kui tegutsemine kas kutsetegevuse raames või siis sellest välja jääval eesmärgil omab tähtsust vastaspoole kui tarbija määratlemisel. Sellega seoses ning selleks, et tagada Euroopa seadusandja eesmärkide järgimine tarbijalepingute valdkonnas ja samuti liidu õiguse ühtsus, tuleb eelkõige võtta arvesse liidu õiguse muudes eeskirjades, täpsemini määruses nr 44/2001 kohtualluvuse ja kohtuotsuste tunnustamise ja täitmise kohta tsiviil- ja kaubandusasjades kasutatud mõistet „tarbija”. Arvestades liidu õiguse nendes normides silmas peetud tarbijakaitse eesmärki, millega soovitakse muuta tarbija ja ettevõtja nendevahelistes lepingulistes suhetes võrdseteks, ei saa nimetatud normide kohaldatavust laiendada isikutele, kelle suhtes see kaitse ei ole õigustatud. Seisukoht, et mõistel „tarbija” on määruse nr 805/2004 raames laiem tähendus kui määruse nr 44/2001 raames, võib viia vastuoludeni nende kahe määruse kohaldamise vahel. Määruse nr 805/2004 artikli 6 lõike 1 punkti d tähenduses kuulub mõiste „tarbija” alla isik, kes sõlmib lepingu väljaspool oma kutsetegevust isikuga, kes tegutseb oma äri- või kutsealal.

(vt punktid 24, 25, 31, 37–39 ja resolutsioon)